./data/phi1038/phi001/phi1038.phi001.perseus-lat1.xml
Valerius Maximus
Q  Marcius Rex, superioris Catonis in consulatu collega, filium summae pietatis et magnae spei et, quae non parua calamitatis accessio fuit, unicum amisit,cumque se obitu eius subrutum et euersum uideret, ita dolorem altitudine consilii coercuit, ut a rogo iuuenis protinus curiam peteret senatumque, quem eo die lege habere oportebat, conuocaret  quod nisi fortiter maerorem ferre scisset, unius diei lucem intercalamitosum patrem et strenuum consulem neutra in parte cessato officio partiri non potuisset